Kazım Özalp

Kazım Özalp (; ) — Türkiyə hərbi və siyasi xadimi.T.C. Genelkurmay Harp Tarihi Başkanlığı Yayınları, Türk İstiklâl Harbine Katılan Tümen ve Daha Üst Kademelerdeki Komutanların Biyografileri, Genelkurmay Başkanlığı Basımevi, Ankara, 1972, s. 178

 Bioqrafiyası 
Osmanlı İmperiyasının Kosovo vilayətində, alban ailəsində doğulan Kazım Özalp təhsilini 1902-ci ildə Osmanlı Hərbi Məktəbində, 1905-ci ildə isə Ali Hərbi Məktəbdə başa vurub. 31 Mart hadisələrində fəal iştirak edən Kazım Özalp, Balkan müharibələrində Osmanlı qoşunlarının sərkərdəsi kimi xidmət göstərib. Birinci Dünya müharibəsi zamanı polkovnik rütbəsinə yüksələn sərkərdə, İzmirin yunan qüvvələri tərəfindən işğalına qarşı müqavimət hərəkatının təşkilatçılarından biri olub. İstiqlal savaşında müxtəlif cəbhələrdə döyüşən Kazım Özalp, Sakarya döyüşündəki uğurlarına görə 1921-ci ildə general rütbəsinə layiq görülüb. Şeyx Səid üsyanının yatırılmasından sonra Şərq İslahatı Hesabatının hazırlanmasında iştirak etmiş, Türkiyənin şərq vilayətlərində Baş Müfəttişliklərin yaradılmasını və bölgədəki kürd elitasının zərərsizləşdirilməsini təklif etmişdir.

Yeni qurulmuş Respublikanın ilk parlamentində Balıkəsir vilayətindən millət vəkili olan Kazım Özalp 1921-1925-ci illərdə, daha sonra 1935-1939-cu illərdə müxtəlif kabinələrdə Müdafiə naziri vəzifəsini icra edib. 1924-1935-ci illər ərzində Türkiyə Böyük Millət Məclisinin sədri seçilib. 1950-ci ildə Van vilayətindən millət vəkili mandatını qazanıb. 1954-cü ildə siyasi fəaliyyətini dayandırıb. Bektaşi mərkəzlərinin (təkkələrin) bağlanması qərarına qarşı çıxdığı üçün bektaşi olduğu barədə şayiələr dolaşıb.

Kazım Özalp xatirələrini "Milli Mücadilə" adlı kitabında qələmə alıb. 1968-ci il iyunun 6-da Ankarada vəfat edib. Nəşi Dövlət Məzarlığına köçürülüb.

 Mənbə 

 Küçük, Hülya (2002). The role of the Bektāshīs in Turkey's national struggle. BRILL. s. 289. ISBN 90-04-12443-8
 Gingeras, Ryan (2009). Sorrowful Shores. Oxford University Press. s. 83. ISBN 0-19-160979-X

 İstinadlar 

Kateqoriya:Türkiyə milliyyətçiləri
Kateqoriya:TBMM II çağırış deputatları
Kateqoriya:TBMM IV çağırış deputatları
Kateqoriya:TBMM V çağırış deputatları
Kateqoriya:TBMM VI çağırış deputatları
Kateqoriya:TBMM VII çağırış deputatları
Kateqoriya:TBMM VIII çağırış deputatları
Kateqoriya:TBMM IX çağırış deputatları
Kateqoriya:TBMM I çağırış deputatları
Kateqoriya:Türkiyə Böyük Millət Məclisinin sədrləri
Kateqoriya:Türkiyənin milli müdafiə nazirləri